CELEX: 32006D0722
Language: da
Date: 2006-10-24 00:00:00
Title: 2006/722/EF: Kommissionens beslutning af 24. oktober 2006 om tilladelse til markedsføring af rapsolie med højt indhold af uforsæbelige stoffer som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer K(2006) 4975)

26.10.2006   
            
            
               DA
            
            
               Den Europæiske Unions Tidende
            
            
               L 296/17
            
         
      KOMMISSIONENS BESLUTNING
   
   af 24. oktober 2006
   om tilladelse til markedsføring af rapsolie med højt indhold af uforsæbelige stoffer som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97
   (meddelt under nummer K(2006) 4975)
   (Kun den franske udgave er autentisk)
   (2006/722/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Laboratoires Pharmascience (nu Laboratoires Expanscience) indgav den 24. oktober 2001 en ansøgning til de kompetente myndigheder i Frankrig om tilladelse til at markedsføre rapsolie med højt indhold af uforsæbelige stoffer som en ny levnedsmiddelingrediens.
            
         
               (2)
            
            
               De kompetente myndigheder i Frankrig fremsendte den 8. januar 2002 den første vurderingsrapport til Kommissionen. I rapporten konkluderedes det, at rapsolie med højt indhold af uforsæbelige stoffer som foreslået som en levnedsmiddelingrediens med et dagligt indtag på 1,5 g ville gøre det muligt at supplere vitamin E-indtagelsen, og det konkluderes endvidere, at phytosterolindholdet ikke var tilstrækkelig til at reducere kolesterolæmi.
            
         
               (3)
            
            
               Kommissionen fremsendte denne første vurderingsrapport til alle medlemsstaterne den 18. februar 2002.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, i forordning (EF) nr. 258/97, blev der fremsat begrundede indsigelser mod markedsføring af produktet i henhold til denne bestemmelse.
            
         
               (5)
            
            
               Den Europæiske Fødevaresikkerhedsautoritet (EFSA) blev derfor hørt den 30. januar 2004.
            
         
               (6)
            
            
               Den 6. december 2005 vedtog EFSA udtalelse fra Ekspertpanelet for Diætetiske Produkter, Ernæring og Allergier om en anmodning fra Kommissionen vedrørende anvendelse af rapsolie med højt indhold af uforsæbelige stoffer som en ny levnedsmiddelingrediens.
            
         
               (7)
            
            
               Det konkluderedes i udtalelsen, at det foreslåede anvendelsesniveau på 1,5 g/dag af rapsolie med højt indhold af uforsæbelige stoffer var sikkert.
            
         
               (8)
            
            
               Det anerkendes, at rapsolie med højt indhold af uforsæbelige stoffer ved det planlagte anvendelsesniveau på 1,5 g er en sikker vitamin E-kilde. Hvad angår mærkning og præsentationsmåde anvendes Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (2).
            
         
               (9)
            
            
               På grundlag af den videnskabelige vurdering er det godtgjort, at rapsolie med højt indhold af uforsæbelige stoffer opfylder kriterierne i artikel 3, stk. 1, i forordning (EF) nr. 258/97.
            
         
               (10)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Rapsolie med højt indhold af uforsæbelige stoffer, jf. bilaget, kan markedsføres i Fællesskabet som en ny levnedsmiddelingrediens i kosttilskud.
   Artikel 2
   Indholdet af rapsolie med højt indhold af uforsæbelige stoffer i en portion, som producenten anbefaler som daglig dosis, må ikke overstige 1,5 g.
   Artikel 3
   Den nye levnedsmiddelingrediens betegnes »ekstrakt af rapsolie«.
   Artikel 4
   Denne beslutning er rettet til Laboratoires Expanscience, 10, Avenue de l’Arche, F-92419 Courbevoie Cedex.
   
      Udfærdiget i Bruxelles, den 24. oktober 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).
   
      (2)  EFT L 183 af 12.7.2002, s. 51. Ændret ved Kommissionens direktiv 2006/37/EF (EUT L 94 af 1.4.2006, s. 32).
   
      BILAG
      Specifikationer for rapsolie med højt indhold af uforsæbelige stoffer
      BESKRIVELSE
      Rapsolie med højt indhold af uforsæbelige stoffer fremstilles ved vakuumdestillation og adskiller sig fra raffineret rapsolie ved koncentrationen af den uforsæbelige fraktion (1 g i raffineret rapsolie og 9 g i rapsolie med højt indhold af uforsæbelige stoffer). Der er en lille reduktion af triglycerider, der indeholder monoumættede og flerumættede fedtsyrer.
      SPECIFIKATIONER
      
                  
                     Uforsæbelige stoffer
                  
               
               
                  > 7 g/100 g
               
            
                  Tocopheroler
               
               
                  > 0,8 g/100 g
               
            
                  α-tocopherol (%)
               
               
                  30-50 %
               
            
                  γ-tocopherol (%)
               
               
                  50-70 %
               
            
                  δ-tocopherol (%)
               
               
                  < 6 %
               
            
                  Steroler, triterpenalkohol, methylsteroler
               
               
                  > 5 g/100 g
               
            
                  Fedtsyrer i triglycerider
               
            
                  palmitinsyre
               
               
                  3-8 %
               
            
                  stearinsyre
               
               
                  0,8-2,5 %
               
            
                  oliesyre
               
               
                  50-70 %
               
            
                  linolsyre
               
               
                  15-28 %
               
            
                  linolensyre
               
               
                  6-14 %
               
            
                  erucasyre
               
               
                  < 2 %
               
            
                  
                     Syretal
                  
               
               
                  ≤ 6 mg KOH/g
               
            
                  
                     Peroxidværdi
                  
               
               
                  ≤ 10 mEq O2/kg
               
            
                  
                     Jern (Fe)
                  
               
               
                  < 1 000 μg/kg
               
            
                  
                     Kobber (Cu)
                  
               
               
                  < 100 μg/kg
               
            
                  
                     Polycykliske aromatiske hydrocarboner (PAH) Benzo(a)pyren
                  
               
               
                  < 2 μg/kg
               
            Det er nødvendigt med behandling med aktivt kul for at sikre, at polycykliske aromatiske hydrocarboner (PAH) ikke beriges ved fremstillingen af rapsolie med højt indhold af uforsæbelige stoffer.